หายาก
โดย...ทีมข่าวการเงินโพสต์ทูเดย์
27 พ.ค. 2560

โดย...ทีมข่าวการเงินโพสต์ทูเดย์
นานๆ จะออกมาให้ข่าวสมชัย จิตสุชน ผู้อำนวยการวิจัยด้านการพัฒนาอย่างทั่วถึง ทีดีอาร์ไอ ยิงตรงประเด็นเรื่องการแก้ปัญหาคนยากจน
อาจารย์สมชัย บอกว่า รัฐบาลทุกชุดอยากแก้ปัญหาคนยากจน แต่ปัญหาคือ คนจน ตามหาตัวให้เจอยาก
ใช้ข้อมูลสำนักงานสถิติก็ไม่ได้ เพราะเป็นแค่การสำรวจ ใช้ตัวอย่างแค่ 1% ของประชากร
ส่วนการลงทะเบียนคนจนน่ะ ใช้มา 2-3 รอบแล้ว สุดท้ายเจอแต่ รวยแต่แจ้งจน เพราะอยากได้สวัสดิการรัฐ
อาจารย์สมชัย เลยแนะนำให้รัฐใช้บิ๊กดาต้าหลายๆ ชุดมาตามตัวคนจนแทน แต่วิธีนี้ต้องมีเจ้าภาพนะ
และเจ้าภาพต้องมีอำนาจในการรวบรวมข้อมูล มาเป็น บิ๊กดาต้า หาตัวคนจนให้เจอ
บิ๊กดาต้า น่ะ หน่วยราชการมีอยู่แล้ว เยอะมากกกกก
แต่เจ้าภาพน่ะ คิดว่า หาตัวคนจน น่าจะง่ายกว่านะ